54. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ Αριθ. Α2/599 της 10 Απρ./15 Μαΐου 1998 (ΦΕΚ Β΄ 453) Αύξηση του δικαιώματος προσέλευσης στις λαϊκές αγορές των κατόχων άδειας πωλητού. Καθορίζουμε το ημερήσιο δικαίωμα που καταβάλλεται υπέρ του Ταμείου Λαϊκών Αγορών από τους κατόχους, άδειας πωλητού που προσέρχονται στις λαϊκές αγορές Αθηνών, Πειραιά και περιχώρων σε 600 δρχ. Οι επαγγελματίες πωλητές των λαϊκών αγορών υποχρεούνται στην καταβολή του παραπάνω δικαιώματος για 25 ημέρες το μήνα, ανεξάρτητα αν προσέρχονται σ’ αυτές ή όχι. Από την υποχρέωση αυτή εξαιρούνται οι επαγγελματίες πωλητές που απουσιάζουν από τις λαϊκές αγορές για λόγους ανικανότητας προς εργασίαν πέραν του μήνα, βεβαιουμένου παρά του αρμοδίου ασφαλιστικού φορέα και με την προϋπόθεση της μη λειτουργίας του καταστήματός τους, για το πέραν του μήνα χρονικό διάστημα της απουσίας τους. Οι παραγωγοί και εκπρόσωποι Συν/σμών και Ενώσεων Συν/σμών, που έχουν άδειες για τις λαϊκές αγορές, υποχρεούνται στην καταβολή του παραπάνω ημερήσιου δικαιώματος μόνο για όσες ημέρες προσέρχονται σ’ αυτές. Όλοι οι επαγγελματίες πωλητές, οι παραγωγοί, οι Συν/σμοί και οι Ενώσεις Συν/σμών, που χρησιμοποιούν νομίμως βοηθό θα καταβάλλουν ένα ακόμα δικαίωμα, δηλαδή συνολικά 1.200 δρχ. Αυξημένο, επίσης, δικαίωμα θα καταβάλλουν οι κάτοχοι άδειας πωλητού που καταλαμβάνουν χώρο μεγαλύτερο του κανονικού, εφόσον προβλέπεται από τις κείμενες διατάξεις, ως εξής: α)Για χρησιμοποίηση χώρου άνω των 3-4 μέτρων, μισό ακόμα δικαίωμα δηλαδή συνολικά 900 δρχ. β)Για χρησιμοποίηση χώρου από 4,5-6 μέτρα, ένα ακόμα δικαίωμα, δηλαδή συνολικά 1.200 δρχ. Στα προαναφερόμενα, υπέρ του Ταμείου Λαϊκών Αγορών, ποσά, περιλαμβάνεται και τέλος χαρτοσήμου 2%, καθώς και η εισφορά υπέρ ΟΓΑ 20% επί του χαρτοσήμου. Η με αριθ. Α2/6480/31.11.95 απόφασή μας καταργείται. Η παρούσα ισχύει από 1.3.98. 5.Β.γ.51-53 Λαϊκές Αγορές-Ταμείο Λαϊκών Αγορών Λαϊκές Αγορές-Ταμείο Λαϊκών Αγορών 5.Β.γ.54-56 